Nr. 20406 /06.11.2023
REFERAT DE APROBARE

Subsemnatul  Dincă Florin Ionuț, viceprimar al Oraşului Boldeşti – Scăeni, în calitate de consilier local, supun spre analiza și aprobarea Consiliului Local Proiectul de hotărâre privind exercitarea căii de atac a apelului  în dosarul nr. 4189/105/2023 aflat pe rolul Tribunalului Prahova.

În baza OUG nr. 57/2019, privind Codul administrativ, cu modificările şi completările ulterioare,  vă prezint următoarele:
În data de 12.10.2023 S.C Jovila Construct S.R.L. a depus la Tribunalul Prahova, ordonanţa preşedinţială prin care solicita prelungirea efectelor încetării contractului de concesiune nr. 4609/9.10.2000 până la soluţionarea litigiului în dosarul nr. 182/105/2023. Pârâţi în proces sunt Consiliul Local şi oraşul Boldeşti-Scăeni.
Din studierea portalului Tribunalului Prahova, reiese ca în data de 01.11.2023 s-a pronunţat hotărârea nr. 706/2023 prin care s-a admis ordonanţa preşedinţială, iar împotriva hotărârii se poate formula apel în termen de 5 zile de la pronunţare.
Având în vedere informarea domnului avocat Năstase Grigore Marian din data de 03.11.2023, prin care mi s-a adus la cunoștință că domnul primar al orașului Boldești-Scăeni are un punct de vedere diferit în legătura cu ordonanța președințială, în sensul că a fost de acord cu acțiunea și nu promovează apel, este necesar să se aducă la cunoștința Consiliului Local situația, iar consilierii locali să își exprime punctul de vedere și opțiunea pentru depunerea apelului.
Pentru a formula apel este necesar acordul Consiliul Local.

Față de cele mai sus prezentate, propun:

- aprobarea formulării apelului împotriva Hotărârii nr. 706/2023 pronunţată la data de 01.11.2023 de către Tribunalul Prahova în dosarul nr. 4189/105/2023.
- împuternicirea Societăţii Civile Profesionale de Avocaţi cu Răspundere Limitată Năstase&Asociaţii, reprezentată prin domnul avocat Năstase Grigore Marian, în calitate de prestator servicii, să formuleze si sa semneze cererea de apel şi să reprezinte Consiliu Local al oraşului Boldeşti-Scăeni, în dosarul nr. 4189/105/2023, în toate fazele procesuale, inclusiv pentru exercitarea altor căi de atac.



În speranța aprobării, vă mulțumesc anticipat!
Viceprimar,

în calitate de consilier local

DINCĂ FLORIN IONUȚ
Consiliului Local al Oraşului Boldeşti – Scăeni
